नई दिल्ली: अंतरराष्ट्रीय व्यापार मेला (इंटरनेशनल ट्रेड फेयर) मंगलवार से नई दिल्ली के प्रगति मैदान में शुरू हो गया। व्यापार मेले का यह 37वां संस्करण होगा। इस बार व्यापार मेला करीब 53,000 वर्गमीटर क्षेत्र पर ही लगेगा। मेला 14 से 27 नवंबर तक चलेगा। हालांकि, इसके पहले चार दिन केवल व्यापारियों के लिए रखे गए हैं। व्यापारियों के लिए ये मेला 14 से 17 नवंबर तक रहेगा। आम जनता के लिए मेला 18 नवंबर से 27 नवंबर तक रहेगा।